Пенчо Славейков
Срутини

chitanka.info

Едвам личат на върха срутини,

кой знай какви, кой знае откога,

в трънак и мъх и бурен див сега

обрасли са ронливите стени.

Те, като стара приказка, едвам

загатват нещо тайно и мълчът…

Овчарче вика на отсрещний рът —

и някого зове с ръка натам.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.